02/06/2017 | Administración LocalMunicipal
Mugardos
Convocatoria e bases proceso selectivo para elaboración de lista para a posibel contratación laboral temporal, mediante oposición libre, de 1 arquitecto/a

Pola Resolución da Alcaldía núm.631/2017, de 29.05.2017, aprobouse a convocatoria e bases da mesma que deseguido se transcriben: É obxecto da presente convocatoria a elaboración dunha lista para ás posibel contratacións laboral temporal do posto de traballo de arquitecto/a do CONCELLO DE MUGARDOS ó amparo do disposto no Texto Refundido do Estatuto dos traballadores -R. D. Lexislativo 2/2015, do 23 de outubro, - no R. D. 2720/1998, do 18 de decembro e demáis normativa de aplicación - cuias funcións serán as propias do posto de arquitecta/o municipal. A praza ou posto de traballo que se convoca ten por obxeto a sustitución da traballadora municipal con reserva de posto de traballo. A duración do contrato será o tempo necesario durante o que subsista a situación que motiva a contratación (baixa laboral da titular, vacacións, acumulación de tarefas, convocatoria de subvencións…), cesando automáticamente a relación laboral o día no que se produza a reincorporación da traballadora sustituida, e/ou segundo se estableza en cada contrato de conformidade coas necesidades do Concello de Mugardos. A praza está dotada coas retribucións básicas correspondentes ó grupo A1 e as complementarias sinaladas no cadro de persoal e demáis acordos e resolucións adoptados polos órganos corporativos. Para tomar parte neste proceso selectivo, os/as aspirantes deberán reuni-los seguintes requisitos: a) Ter nacionalidade española ou dun Estado membro da Unión Europea, do Reino de Noruega ou da República de Islandia, así como os familiares destes que a continuación se relacionan: - O/A cónxuxe, sempre que non estean separados de dereito. - Os/as seus descendentes e os/as do seu cónxuxe, sempre que non estean separados de dereito, menores de vinte e un anos ou maiores da dita idade que vivan ás súas expensas. Igualmente poderán acceder as persoas incluídas no ámbito de aplicación doutros Tratados internacionais celebrados pola Comunidade Europea e ratificados por España, nos que sexa de aplicación a libre circulación de traballadores. A perda da nacionalidade española ou a de calquera outro Estado membro da Comunidade Europea determinará a perda da condición adquirida de funcionario/a, salvo que simultaneamente se adquira a nacionalidade doutro Estado membro. b) Ter cumpridos 18 anos de idade e non ter alcanzado a idade de xubilación. c) Estar en posesión (ou en condicións de obtelo na data en que remate o prazo de presentación de instancias) do Título universitario de Arquitecto/a, ou graduado/a nunha titulación que habilite para o exercicio da profesión de arquitecto/a, que se deberá acreditar mediante documento oficial expedido polo organismo competente. No caso de titulacións oficiais obtidas no estranxeiro deberase estar en posesión (na mesma data do remate do prazo para presenta-las instancias) da Credencial que acredite a súa homologación, expedida pola Subdirección General de Títulos, Convalidaciones y Homologaciones, do Ministerio de Educación y Cultura. d) Non padecer enfermidade ou defecto físico ou psíquico que impida o desempeño das funcións propias do posto de traballo para o que se opta. A estes efectos, establécese a igualdade de condicións das persoas minusválidas cos/coas demais aspirantes, non podendo fixarse con carácter xeral limitacións físicas ou psíquicas senón nos casos en que sexan incompatibles co normal desempeño do traballo correspondente, adoptándose polo Tribunal Cualificador medidas e medios para a realización das probas, de forma que gocen de igualdade de oportunidades cos demais participantes. A condición de minusvalía e a súa compatibilidade acreditarase con certificación expedida polo organismo competente e) Non incorrer en causa de incompatibilidade ou de incapacidade, conforme á normativa vixente. f) Non ter sido separado/a, mediante expediente disciplinario, do servizo de calquera das Administracións Públicas, nin estar inhabilitado/a por sentencia xudicial firme para o exercicio das funcións públicas. Tódolos requisitos esixidos nesta Base deberanse cumprir polas persoas aspirantes na data en que remate o prazo de presentación de instancias, e mantelos ata o momento de formalización do contrato. As solicitudes para tomar parte neste proceso selectivo faranse mediante instancia dirixida á señora Alcaldesa, en modelo que se facilitará por este Concello (no Rexistro Xeral da Corporación e na páxina web www.concellodemugardos. gal,) na que se fará constar que se reúnen todos e cada un dos requisitos establecidos na Base Segunda desta convocatoria. Os/as aspirantes con algunha capacidade diminuída terán que indicalo na solicitude, acompañada da correspondente documentación acreditativa da minusvalía. Así mesmo, terán que solicita-las posibles adaptacións de tempo e medios para a realización dos exercicios nos que esta adaptación sexa necesaria. As solicitudes presentaranse no citado Rexistro os días laborais, de 9:00 a 14:00 horas, durante o prazo de dez días naturais, que se iniciará o día seguinte ó da publicación do anuncio da convocatoria no “Boletín Oficial da Provincia da Coruña” (se o último día do prazo é inhábil, entenderase prorrogado ao primeiro día hábil seguinte). Tamén se poderán presentar na forma que determina o artigo 16.4 da Lei 39/2015, do Procedemento Administrativo Común das Administracións Publicas LPACAP); neste caso, os concursantes deberán comunicalo mediante telegrama ou telefax durante o mesmo prazo que o de presentación de instancias. Coa solicitude acompañarase xustificante acreditativo de ter ingresado na conta corrente ES98- 2080-0205-7331- 1000- 0032 ABANCA, a cantidade de 25 euros (Artigo 4. Cuota tributaria, epigrafe 5.1 Dereitos de examen. Ordenanza Fiscal núm.9 reguladora da taxa pola expedición de documentos administrativos) Tamén se achegará á solicitude fotocopia simple do Documento Nacional de Identidade (ou Pasaporte, no seu caso) e compulsadas do título académico necesario para optar a este posto de traballo., Coa presentación da instancia para tomar parte no proceso selectivo entenderase que as persoas interesadas aceptan e acatan todas e cada unha das Bases desta convocatoria. Rematado o prazo de presentación de instancias, a Alcaldía dictará resolución no prazo máximo de cinco dias, aprobando a lista de persoas admitidas e excluídas cos motivos de exclusión, e a designación do Tribunal calificador que se publicará no taboleiro de edictos da corporación e na páxina web municipal, concedéndose un prazo de dez días para enmenda polas persoas excluídas, dos defectos a que alude o artigo 68 da LPACAP, e a abstención e recusación dos membros dos Tribunais. A publicación da devandita resolución no Taboleiro de Edictos da Corporación e na páxina web municipal será determinante, asi mesmo, para efectos de posible impugnación e recursos, de conformidade co previsto na invocada Lei. Poderá publicarse exclusivamente a lista de aspirantes excluídos/as, cos motivos de exclusión. A mencionada lista elevarase a definitiva polo transcurso do prazo para reclamacións, se non as houbese; no caso contrario exporase de novo a lista definitiva, na mesma forma ca anterior. A presentación de reclamacións, no seu caso, non suspenderá o proceso selectivo, agás que así o acorde a Alcaldía. O Tribunal Cualificador estará integrado do seguinte xeito: A comisión seleccionadora estará formada, segundo os criterios do artigo 60 do TREBEP ( RD-L 5/2015 ), do seguinte xeito: Presidente: Un funcionario/a ou persoal laboral fixo. Vogais: - Tres empregados/as públicos. Secretario: O da Corporación ou quen legalmente o substitúa, que actuará con voz e voto. Tódolos los membros do Tribunal deberán ter titulación académica ou especialización profesional iguais ou superiores á esixida para o acceso á praza obxecto desta convocatoria. Os membros do Tribunal deberán absterse de intervir, notificándoo á autoridade convocante, cando concorran as circunstancias previstas nos artigos 23 e 24 da Lei 40/2015 do RXSP, ou cando realizaran tarefas de preparación de aspirantes para probas selectivas nos cinco anos anteriores á publicación desta convocatoria. Igualmente, as persoas aspirantes poderán recusar ós membros do Tribunal cando concorra algunha das circunstancias a que se refire o parágrafo anterior. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario. O Tribunal Cualificador queda autorizado para resolve-las dúbidas que se presenten e para toma-los acordos necesarios para a boa orde do proceso selectivo, en todo o non previsto nestas Bases. Os tribunais poderán dispoñe-la incorporación de asesores/as especialistas para as probas en que así coiden necesario ou convinte. As persoas asesoras limitaranse ó exercicio das súas especialidades técnicas, en base exclusivamente ás cales colaborarán co respectivo Tribunal. Asimesmo poderá nomearse persoal colaborador. A designación nominal dos membros dos tribunais incluirá a dos/das respectivos/as suplentes e será publicada no Taboleiro de Edictos da Corporación. A efectos de asistencias e dietas, o Tribunal entenderase encadrado na Categoría primeira. Na mesma Resolución pola que se aprobe a lista de persoas admitidas e excluídas e se faga pública a constitución do Tribunal Cualificador, sinalarase o lugar, data e hora para o inicio do proceso selectivo. Os/as aspirantes serán convocados para cada exercicio en único chamamento, excluíndose do proceso selectivo quen non compareza, non sendo os casos debidamente xustificados, libremente apreciados polo tribunal. Os/as aspirantes deben acreditar a súa personalidade coa exhibición do DNI ou pasaporte. A actuación dos/das aspirantes naqueles exercicios que non poidan realizarse conxuntamente levarase a cabo por orde alfabética segundo a primeira letra do apelido. Segundo a Resolución do 20 de xaneiro de 2017, da Consellería de Facenda (DOG nº. 20 de 30.01.2017) a orde comezará por aquelas persoas das que o primeiro apelido empece pola letra “K”. Entre o final dunha proba e o comezo da seguinte deberán transcorrer un mínimo de 48 horas e un máximo de 40 días. Os exercicios, tanto orais como escritos ou prácticos, realizaranse en lingua castelá ou galega, a criterio do/a aspirante. Os exercicios escritos poderán ser lidos publicamente, se así o acordase o tribunal, podendo este dialogar co/coa aspirante co fin de determinar os seus coñecementos sobre o contido do exposto durante un tempo máximo de dez minutos. O proceso de selección farase mediante oposición libre, que constará dos seguintes exercicios: Primeiro exercicio: De carácter obligatorio e eliminatorio, consistirá na contestación por escrito, no tempo máximo dunha hora, dun cuestionario de cincuenta ( 50 ) preguntas con respostas alternativas sobre as materias obxeto do temario que figura no seguinte programa. Este exercicio é eliminatorio, e valorarase ata o máximo de 10 puntos, excluíndose a quen non acade o mínimo total de 5 puntos. Segundo exercicio: De carácter obligatorio e eliminatorio consistirá en desenvolver por escrito, no tempo máximo de duas horas, o suposto ou supostos prácticos fixados polo Tribunal en relación coas funcións da praza obxecto desta convocatoria, aínda que non se axuste estritamente a un epígrafe concreto do Programa do Anexo. Para realizar este exercicio os/as aspirantes poderán asistir cos textos legais que estimen pertinentes e proceder á súa consulta. Este exercicio é eliminatorio, e valorarase ata o máximo de 12 puntos (no caso de que se poña máis dun suposto especificarase a puntuación que se outorgará a cada suposto), excluíndose a quen non acade o mínimo total de 6 puntos. Terceiro exercicio: De carácter obrigatorio e eliminatorio, consistente na tradución dun texto do castelán ó galego, sen axuda de dicionario, no tempo máximo de 30 minutos. Este exercicio valorarase como persoa apta ou non apta, sendo necesario para superalo obter o resultado de apta, correspondendo ao tribunal determinar o nivel de coñecementos esixidos para alcanzar o resultado de apta. Estarán exentos/as da realización de este exercicio as persoas que acrediten a posesión do Celga 4, ou curso de perfeccionamiento de galego ou estudos equivalentes. Os documentos acreditativos dos extremos sinalados no párrafo anterior deberán ser presentados coa instancia. A publicación dos resultados obtidos en cada un dos exercicios, así como os anuncios convocando os/as aspirantes para a celebración de cada un deles, farase exclusivamente no Taboleiro de Anuncios da Casa do Concello e na páxina web muncipal. A cualificación definitiva do proceso selectivo será o resultado da suma das puntuacións outorgadas polo tribunal en cada un dos apartados da base 6ª. Establecida a puntuación final de cada aspirante, elaborarase a a lista ou bolsa de traballo baseándose na súa puntuación e por orde decrecente formulando proposta de aprobación da lista á Alcaldesa, quen ditará Resolución aprobando a lista que entrará en vigor con carácter inmediato. No suposto de empate nas puntuacións de dous ou máis aspirantes, estas resolveranse pola puntuación obtida no exercicio 1º e, se iso non fose suficiente, pola puntuación obtida nos sucesivos exercicios ata que se resolva o mesmo. De persistir o empate resolverase pola orde alfabética do primeiro apelido, comezando pola letra resultante do sorteo mencionado na cláusula 6ª. Os chamamentos faranse polo medio máis urxente que permita ter a constancia dá súa recepción. O chamamento poderase facer telefónicamente en supostos de urxencia, cando se trate da cobertura dun posto de traballo cuia non cobertura puidese orixinar graves prexuizos no funcionamento e/ou prestación do servizo público. Para poder ser citado mediante o chamamento telefónico os/as interesados/as deberán optar a esta modalidade na súa solicitude de inclusión nas listas; a dita opción será irrenunciable polo/a interesado/a. Os chamamentos telefónicos faranse entre as 8 horas e as 15 horas, e o/a funcionario/a que os realice fará constar mediante dilixencia a realización de tales chamamentos, e se tiveron ou non resposta. Para os demáis supostos o chamamento efectuarase por medio de telegrama ou calquera outro medio que permita ter constancia da súa recepción polo/a interesado/a. Os que sendo chamados para facer efectiva a contratación, non se presentasen no prazo de 48 horas ou renunciasen ó mesmo, perderán os seus dereitos, sendo excluídos das listas, agás casos de forza maior debidamente acreditados e apreciados libremente. De producirse este suposto chamarase ó seguinte da lista.1. Os integrantes da lista non perderán a orde de prelación que en cada momento lles corresponda, de tal maneira que se o contrato para a que son chamados finaliza, retornarán ao posto que novamente lles corresponda na lista.2. Os integrantes da lista que, sendo convocados para facer efectiva a contratación, non se presentasen ou renunciasen a esta sen xustificación suficiente, perderán os seus dereitos quedando excluídos da lista por un ano, debendo solicitar de novo a súa inscrición unha vez transcorrido ou dito prazo. A mesma consecuencia terá a renuncia á continuidade no desempeño dun posto de traballo. Poderán realizarse contratacións temporais para o desempeño de postos de traballo que se atopen vacantes ou non vacantes. Neste último caso será causa abonda a situación de ILT ou vacacións do seu titular. Así como por aumento ou acumulación notorio das tarefas ou traballo da área de urbanismo que xustifiquen o incremento da contratación de persoal con funcións de arquitecto/a. Previamente á contratación deberá solicitarse informe de existencia de crédito á Intervención Municipal. Unha vez comparecera ou aspirante chamado segundo a orde da Lista de Traballo, a Sra. Alcaldesa por Resolución procederá a sua contratación para o desempeño do posto de traballo correspondente. A bolsa de traballo formada como consecuencia do proceso selectivo que regulan estas bases extinguirase unha vez transcorridos TRES (3) anos a contar dende a data da Resolución da Alcaldía que aprobe a última actualización. A publicidade de todos os actos relativos a este procedemento realizarase mediante edictos que se exporán no taboleiro de edictos e anuncios do Concello de Mugardos e na páxina web municipal, salvo aqueles actos que expresamente se establece nestas bases a súa publicación no BOP. En todo o non previsto expresamente nas presentes bases, serán de aplicación as Bases Xerais para a contratación de persoal laboral temporal do Concello de Mugardos, aprobadas pola Xunta de Goberno Local na sesión do día 20-03-2014, e publicadas no Boletín Oficial da Provincia número 59, do 27-03-2014, o Real Decreto Lexislativo 2/2015, do 23 de outubro, polo que se aproba o Texto Refundido da Lei do Estatuto dos Traballadores e demais normas de aplicación. O Tribunal queda autorizado para resolve-las dúbidas que se presenten e para toma-los acordos necesarios para o bo orde do proceso selectivo. En todo o non previsto nestas Bases, rexerá como supletorio, o Regulamento Xeral do ingreso de persoal ó servicio da Administración do Estado de l.995; Real Decreto 896/91, do 7 de xuño e demáis normas aplicables. A presente convocatoria e as súas bases poderán recorrerse mediante a interposición do oportuno recurso. Os actos administrativos derivados da convocatoria e da actuación dos tribunais poderán ser impugnados polos interesados nos casos e na forma establecidos na Lei 39/2015 do PACAP. Para o caso de que a praza xa cuberta interinamente quedase vacante por algunha circunstancia, así como para as substitucións temporais con reserva de praza ou mesmo para novas contratacións temporais por necesidades xurdidas no Servizo, o órgano competente desta Administración Municipal poderá outorgar nomeamento interino ou de contratación laboral temporal, segundo o caso, a favor dos/das aspirantes que superaron tódalas fases deste proceso selectivo ou algún dos exercicios, non obtivesen o posto, debendo optarse de maneira consecutiva e por estrita orde correlativa, polos/as aspirantes que houbesen superado o maior número de exercicios e que acumulen maior puntuación. Tema 1.- O Municipio: Concepto e elementos. O termo municipal. Alteración dos termos municipais. A poboación municipal. Consideración especial do veciño/a. O empadroamento. Tema 2.- Competencias municipais. Os servizos mínimos a prestar polas entidades locais. Tema 3.- Organización municipal. Órganos necesarios nas entidades locais. Atribucións e delegacións. Réxime de funcionamento dos órganos colexiados locais. Celebración de sesións e adopción de acordos. Tema 4.- Os bens das Entidades Locais. Clases. O inventario. Tema 5.- Os contratos administrativos na esfera local. Lexislación de Contratos das Administracións Públicas. Contratación de obras oficiais: lexislación vixente. Actuacións preparatorias: Pregos de prescricións, supervisións de proxectos, replanteo previo. Clasificación empresarial. Tema 6.- Execución do contrato de obras. Dereitos e deberes dos contratistas. Pagos ó contratista. Modificación do contrato de obras. Recepción e liquidación. Revisión de prezos.1. Aspectos xerais da evolución do urbanismo en España. A distribución de competencias en materia de urbanismo en España, a partir da Constitución. Lexislación estatal e autonómica. As sentenzas 61/1997,164/2001 e 141/2014 do Tribunal Constitucional.2. O RDL 7/2015 polo que se aproba o texto refundido da Lei do solo e rehabilitación urbana. Obxecto, disposicións xerais e condicións básicas de dereitos e deberes.3. O RDL 7/2015 polo que se aproba o texto refundido da Lei do solo e rehabilitación urbana. Réxime do solo, regras procedimentais comúns e normas civís.4. A Lei 2/2016 do solo de Galicia. Exposición de motivos, principios xerais, competencia e organización administrativa, a Axencia de Protección da Legalidade Urbanística, competencias dos concellos.5. O solo urbano na lexislación urbanística vixente. Relación co RDL 7/2015.6. O solo urbanizable na lexislación urbanística vixente. Relación co RDL 7/2015.7. O solo rústico na lexislación urbanística vixente. Relación co RDL 7/2015. As proteccións especiais. Usos e condicións de edificación. Edificacións existentes de carácter tradicional.8. O solo de núcleo rural na Lei 2/2016 do solo de Galicia e no D 143/2016 polo que se aproba o Regulamento da Lei 2/2016. Concepto e réxime.9. Planeamento urbanístico na Lei 2/2016 do solo de Galicia e no D 143/2016 polo que se aproba o Regulamento da Lei 2/2016. Disposicións xerais, instrumentos de planeamento e plan básico autonómico.10. Plan xeral de ordenación municipal: formulación e contido, determinacións, documentación. Procedemento para a probación.11. Planeamento de desenvolvemento: disposicións xerais, procedemento de elaboración e aprobación.12. Plans Parciais: obxecto, determinacións e documentación.13. Plans Especiais: finalidades, plans especiais de protección, plans especiais de reforma interior, plans especiais de infraestruturas e dotacións.14. Outras figuras de planeamento: delimitacións do solo de núcleo rural, estudos de detalle, catálogos.15. A vixencia e modificación de plans. Efectos da aprobación dos plans. Usos e obras provisionais. O réxime de fóra de ordenación. Normas de aplicación directa da Lei 2/2016 do solo de Galicia.16. Execución do planeamento urbanístico. Os proxectos de urbanización. Áreas de reparto, aproveitamento tipo, polígonos e actuacións illadas.17. Regras xerais de equidistribución. Sistemas de actuación: clases, elección de sistema e xestión.18. O sistema de cooperación e o sistema de expropiación. Obtención de terreos para dotacións. As actuacións de dotación. Os patrimonios públicos de solo.19. O sistema de concerto e o sistema de compensación.20. Operacións de reorganización da propiedade. Normalización de predios. Parcelacións, indivisibilidade de parcelas e réxime.21. Intervención da edificación e uso do solo. Deberes de uso, conservación e rehabilitación. As ordes de execución: obxecto, procedemento, execución forzosa. Rexistro de soares e venda forzosa. A declaración de ruína: obxecto e procedemento.22. Intervención na edificación e uso do solo. Licenzas e comunicacións previas: actos suxeitos a elas, procedementos, prelación de títulos habilitantes e actos promovidos polas administracións públicas.23. Intervención na edificación e uso do solo. Licenzas e comunicacións previas: prazos, prórrogas e caducidade.24. Disciplina urbanística. Inspección urbanística. Reposición da legalidade: obxecto, procedemento, executividade das ordes de reposición.25. Infraccións urbanísticas e sancións. Tipificación, prescrición, persoas responsables, competencia, procedemento e contías.26. O réxime transitorio da Lei 2/2016. Réxime aplicable aos municipios con planeamento non adaptado e os municipios sen planeamento e aplicación ao Plan Xeral de Ordenación Municipal (PXOM) de Mugardos. Réxime de autorizacións e licenzas outorgadas en solo rústico. Explotacións agropecuarias e forestais existentes. Reservas de vivenda protexida.27. O PXOM de Mugardos (BOP 18.12.1999). Disposicións de carácter xeral e normas xerais relativas á edificación. Regulamentación de usos. Normas xerais para viais e redes de infraestruturas.28.- O PXOM de Mugardos. Normas especificas para solo urbano. Ordenanza de solo urbano casco antigo. Ordenanza de solo urbano denso. Ordenanza de solo urbano semi denso. Ordenanza solo urbano de baixa densidade. Ordenanza de solo urbano dotacional de equipamentos e de espazos libres. Ordenanza de solo de núcleo rural.28.- O PXOM de Mugardos. Ordenación do solo urbano industrial. O Plan especial de reforma interior do solo urbano industrial de Punta Promontoiro (BOP 13.04.1999). modificación Reganosa 29.06.2012 29.- O PXOM de Mugardos. Ordenación do solo urbano non consolidado. Ordenación do solo urbanizable.30.- O PXOM de Mugardos. Catálogo de bens patrimoniais. Ordenanza reguladora de protección do patrimonio arqueolóxico.31.- As modificacións puntuais do PXOM de Mugardos (BOP do 15.04.2002, 26.08.2002, 13.02.2003, 13.05.2003, 25.03.2006, 10.08.2006, 27.01.2010, 20.10.2010, 20.06.2012, 21.03.2012, 18.06.2015, 12.09.2016). 32.- O Plan Parcial do Baño (BOP 11.08.2001). O estudio de detalle da fachada marítima do Seixo (BOP 17.03.2001). 33. A Lei 10/1995 de ordenación do territorio de Galicia. A Lei 7/2008 da protección da paisaxe de Galicia. As Directrices de Ordenación do Territorio de Galicia (D 19/2011). 34. O Plan de Ordenación do Litoral de Galicia (D 20/2011). 35. As actividades na Lei 9/2013 do emprendemento e da competitividade económica de Galicia. O Decreto 144/2016, do 22 de setembro, polo que se aproba o Regulamento único de regulación integrada de actividades económicas e apertura de establecementos.36. A Lei 38/1999 de ordenación da edificación. Esixencias técnicas e administrativas da edificación. Axentes. Responsabilidades e garantías. Disposicións relacionadas coa edificación, redacción de proxectos e dirección de obras. O RD 1000/2010 sobre visado colexial obrigatorio.37.- O Decreto 106/2015 sobre contaminación acústica de Galicia.38.- O Código Técnico da Edificación (RD 314/2006). Esixencias básicas. Contido do proxecto. Seguridade estrutural. Protección fronte a ruídos. Aforro de enerxía.39.- O Código Técnico da Edificación (RD 314/2006). Seguridade en caso de incendios. Seguridade de utilización. Salubridade.40.- O D 29/2010, do 4 de marzo, polo que se aproban as normas de habitabilidade de vivendas de Galicia. Vivendas de nova construción. Actuacións en edificios existentes. Anexo I e II.41.- Condicións de accesibilidade e supresión de barreiras. A Lei 10/2014 de accesibilidade de Galicia e o Decreto 35/2000. O RDL 1/2013 polo que se aproba o texto refundido da Lei Xeral de dereitos das persoas con discapacidade e da súa inclusión social e o RD 505/2007 polo que se aproban as condicións básicas de accesibilidade e non discriminación das persoas con discapacidade para o acceso e utilización dos espazos públicos urbanizados e edificacións.42.- Instalacións de telecomunicacións nos edificios. RD 346/2011 polo que se aproba o Regulamento regulador das infraestruturas comúns de telecomunicacións.43.- Instalacións térmicas nos edificios. RD 1027/2007 polo que se aproba o Regulamento de Instalacións Térmicas nos Edificios.44.- Medidas preventivas de protección ambiental na construción. O RD 105/2008 polo que se regula a produción e xestión dos residuos de construción e demolición. A Lei 10/2008 de residuos de Galicia e o D 174/2005.45.- Medidas preventivas de seguridade e saúde na construción e outras actividades laborais. A Lei 31/1995 e os RD 39, 485, 486, 773, 1215, 1627/1997, 1254/1999, 614/2001, 393/2007.45.- Lexislación actual sobre vivendas de protección oficial. Actuacións protexidas en materia de rehabilitación. A Lei 8/2012 de vivenda de Galicia. O Informe de Avaliación de Edificios.46.- A protección do medio ambiente. Lexislación comunitaria, estatal e autonómica. A Lei 21/2013 de avaliación ambiental. A avaliación ambiental de plans e proxectos. A avaliación da incidencia ambiental. A Lei 16/2002 de prevención e control integrados da contaminación. A autorización ambiental integrada.47.- Patrimonio cultural: evolución do concepto de patrimonio a través dos documentos e cartas internacionais. Criterios de intervención nos conxuntos histórico artísticos e nos edificios históricos. A Lei 5/2016 do patrimonio cultural de Galicia.48.- A valoración administrativa do solo e das construcións. Valoración do solo. Aplicación de criterios da lexislación estatal sobre réxime do solo a valoracións. Valor equitativo na expropiación forzosa. O prezo xusto. Valoración das construcións: métodos de valoración. A taxación conxunta.49.- Costas e portos: lexislación estatal e autonómica. O dominio público marítimo terrestre e a súa protección. Planificación urbanística da franxa litoral e dos portos. Distribución de competencias entre as administracións estatal, autonómica e local.50.- Estradas: lexislación estatal e autonómica.” Mugardos, 29 de maio de 2017 A ALCALDESA ASDO) MARIA PILAR DIAZ OTERO